Document ID: 32014R0365

KOMISSION TÄYTÄNTÖÖNPANOASETUS (EU) N:o 365/2014,
annettu 7 päivänä huhtikuuta 2014,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
(2)
Oikeusvarmuuden vuoksi on tarpeen selkeyttää yhdistetyn nimikkeistön alanimikkeiden 0408 11 ja 0408 19, joihin ”munankeltuainen” luokitellaan, soveltamisala.
(3)
Nimikkeen 0408 ilmaisun ”muulla tavalla säilötyt” olisi alanimikkeissä 0408 11 ja 0408 19 katettava suolan tai kemikaalien rajallisen määrän käyttö säilöntätarkoituksessa, kunhan suola tai kemikaalit eivät vaikuta kyseisten tuotteiden luonteeseen. Suolaa tai kemikaaleja ei tulisi käyttää enempää kuin mikä on tarpeen tuotteiden säilömiseksi ottaen huomioon alanimikkeiden 0408 11 ja 0408 19 tuotteiden yleisesti käytetyt tuotantomenetelmät. Enintään 12 painoprosentin suolapitoisuus tai muiden säilöntäaineiden vähäinen määrä ei pääsääntöisesti muuta munankeltuaisten luonnetta, ja ne voidaan sallia alanimikkeissä 0408 11 ja 0408 19.
(4)
Näin ollen yhdistetyn nimikkeistön toisen osan 4 ryhmään olisi lisättävä uusi lisähuomautus, jotta nimikkeistön yhdenmukainen tulkinta varmistettaisiin kaikkialla unionissa.
(5)
Asetuksen (ETY) N:o 2658/87 liitettä I olisi sen vuoksi muutettava.
(6)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetukseen (ETY) N:o 2658/87 liitteessä I olevan yhdistetyn nimikkeistön toisen osan 4 ryhmään 2 lisähuomautus seuraavasti:
”2.
Alanimikkeissä 0408 11 ja 0408 19 sovelletaan seuraavaa:
Ilmaisua ’muulla tavalla säilötty’ sovelletaan myös sellaisiin munankeltuaisiin, joihin on säilöntätarkoituksessa lisätty rajallinen määrä suolaa (yleensä enintään noin 12 % painosta) tai vähäisiä määriä kemikaaleja edellyttäen, että molemmat seuraavista edellytyksistä täyttyvät:
i)
tuotteet ovat edelleen luonteeltaan alanimikkeiden 0408 11 ja 0408 19 munankeltuaisia;
ii)
suolaa tai kemikaaleja ei saa käyttää enempää kuin mikä on tarpeen tuotteiden säilömiseksi.”
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä huhtikuuta 2014.

Labels: 3
1
17
14